Innhold

[1 Prosedyrens formål 1](#_Toc256000000)

[2 Definisjoner 1](#_Toc256000001)

[3 Grunnleggende prinsipp 1](#_Toc256000002)

[4 Generelle smittevernfaglige anbefalinger 2](#_Toc256000003)

[5 Fysioterapi og trening 2](#_Toc256000004)

[6 Samhandling i avdelingen 2](#_Toc256000005)

[7 Trening i basseng 2](#_Toc256000006)

[8 Avfall 2](#_Toc256000007)

[9 Tøy/tekstiler 3](#_Toc256000008)

[10 Referanser 3](#_Toc256000009)

[11 Endringer siden forrige versjon 3](#_Toc256000011)

# Prosedyrens formål

Denne prosedyren gir en oversikt over Helse Bergen sine anbefalinger for håndtering av pasienter som er bærere (koloniserte pasienter) av antibiotikaresistente tarmbakterier (ESBL, VRE, LRE) og som er innlagt/legges inn i sykehus for rehabilitering/trening.

# Definisjoner

ESBL: Extended Spectrum Beta Lactamase. Dette er ikke navnet på en bakterie, men på et enzym som bryter ned antibiotika. Mange ulike bakterietyper kan ha ESBL-egenskapen, men ofte er det snakk om vanlige tarmbakterier som *E.coli* og *Klebsiella* (gram-negativ tarmflora).

VRE: Vancomycin-resistent enterokokk

LRE: Linezolid-resistent enterokokk

Kolonisering: Bakterien er blitt en del av normalfloraen hos en person, uten at bakterien gir

klinisk sykdom/infeksjon. Kalles også for bærertilstand.

# Grunnleggende prinsipp

Formålet med pasientene sitt opphold i rehabiliteringsavdeling er opptrening. Det bør derfor lages et individuelt tilpasset opplegg som sikrer at pasienten får et adekvat og forsvarlig tilbud samtidig som smittevernhensyn er ivaretatt. Det anbefales at pasienten har enerom med eget toalett, men pasienten behøver som hovedregel ikke være smitteisolert på rommet.

[Smittevernpersonell i Helse Bergen](https://helsevest.sharepoint.com/sites/HBE-intranett-tema-smittevern) kan kontaktes for råd og veiledning.

# Generelle smittevernfaglige anbefalinger

* Personalet følger retningslinjene for basale smittevernrutiner.
* Hansker og beskyttelsesfrakk benyttes under stell, sårskifte, kateterisering o.l samt under forflytning og annen tett fysisk kontakt med pasienten.
* Daglig renhold på pasientrommet bør inkludere desinfeksjon av kontaktpunkt.
* Pårørende og besøkende behøver som hovedregel ikke benytte beskyttelsesutstyr.
* Pårørende og besøkende skal læres opp i god håndhygiene.

# Fysioterapi og trening

Pasienten kan både trene og oppholde seg sammen med andre pasienter dersom den

generelle helsetilstanden tilsier det.

Treningsutstyr rengjøres og desinfiseres straks etter bruk. Alternativt kan pasienten få sitt

eget treningsutstyr som kun denne pasienten bruker under hele rehabiliteringsoppholdet.

Under fysioterapi/trening (1:1) med tett fysisk kontakt benytter helsepersonell beskyttelsesfrakk over arbeidstøyet.

Dersom helsepersonell velger å ikke bruke beskyttelsesfrakk (for eksempel fordi den er til

sjenanse eller den er for varm) skal det skiftes til nytt, rent arbeidstøy umiddelbart etter

gjennomført økt og før trening med andre pasienter.

# Samhandling i avdelingen

God håndhygiene (hos pasient, pårørende og helsepersonell) samt innarbeidede

rutiner for rengjøring og desinfeksjon av treningsutstyr og felles kontaktpunkt er

en forutsetning for at pasienten kan trene samtidig og sammen med andre pasienter.

Pasienten kan også spise sammen med de andre i avdelingen dersom den generelle

helsetilstanden tilsier det.

Alle slike ekstra tiltak og spesielle rutiner må innarbeides i det daglige på en diskrét måte slik

at pasienten ikke stigmatiseres.

# Trening i basseng

Pasienter som er kolonisert med resistente tarmbakterier (ESBL, VRE, LRE) kan som hovedregel benytte basseng dersom helsetilstanden tilsier at bassengtrening er aktuelt (pasienten er kontinent, ingen store åpne sår, ingen pågående infeksjon eller lignende).

Dersom det er praktisk mulig bør pasienten bruke sitt eget rom/bad til å skifte/dusje i

forbindelse med bassengtrening.

#  Avfall

Søppel kastes i vanlig søppelsekk. Dette gjelder også bandasjer ved sårskift, med mindre

disse inneholder blod, puss eller andre vevsvæsker som vil dryppe ved sammenpressing.

Avfall pakkes inn i hvit søppelpose før det tas ut av rommet.

# Tøy/tekstiler

Tørre tekstiler (sengetøy og klær) kastes i vanlig skittentøyssekk. Våte tekstiler eller klær som

er forurenset med større mengder kroppsvæsker håndteres som smittetøy.

# Referanser

Interne referanser

|  |  |
| --- | --- |
| [1.2.9.2-09](https://kvalitet.helse-bergen.no/docs/pub/dok00575.htm) | [Rengjøring og desinfeksjon av flater, inventar og utstyr](https://kvalitet.helse-bergen.no/docs/pub/dok00575.htm) |
| [1.2.9.2.2-07](https://kvalitet.helse-bergen.no/docs/pub/dok34872.htm) | [Håndtering av tøy, inkl smittetøy](https://kvalitet.helse-bergen.no/docs/pub/dok34872.htm) |
| [1.2.9.3-05](https://kvalitet.helse-bergen.no/docs/pub/dok34933.htm) | [Informasjon til pasient og besøkende ved isolering](https://kvalitet.helse-bergen.no/docs/pub/dok34933.htm) |
| [1.2.9.3-13](https://kvalitet.helse-bergen.no/docs/pub/dok00718.htm) | [Smittefarlig avfall](https://kvalitet.helse-bergen.no/docs/pub/dok00718.htm) |
| [1.2.9.3-15](https://kvalitet.helse-bergen.no/docs/pub/dok41367.htm) | [Innleggelse av pasient som har fått behandling på sykehus i utlandet; screening for antibiotikaresistente mikrober](https://kvalitet.helse-bergen.no/docs/pub/dok41367.htm) |
| [1.2.9.10-01](https://kvalitet.helse-bergen.no/docs/pub/dok11420.htm) | [ESBL - smitteverntiltak i sykehus](https://kvalitet.helse-bergen.no/docs/pub/dok11420.htm) |
| [1.2.9.10-10](https://kvalitet.helse-bergen.no/docs/dok/DOK70187.pdf) | [Isolasjonstiltak i sykehus ESBL, VRE, LRE - flytskjema](https://kvalitet.helse-bergen.no/docs/dok/DOK70187.pdf) |

Eksterne referanser

|  |
| --- |
|   |

# Endringer siden forrige versjon

[]